30/06/2015 | Administración LocalMunicipal
A Laracha
Decreto de Alcaldía de organización municipal mandato 2015-2019

Por esta Alcaldía, con data 15 de xuño de 2015, ditáronse os Decretos 324 a 330/2015, e o 19 de xuño o Decreto 348/2015 relativos á organización municipal para o mandato 2015-2019: “RESOLUCIÓN DA ALCALDÍA- Á vista do preceptuado nos artigos 20, 21 e 23 da Lei 7/1985, do 2 de abril, Reguladora das Bases do Réxime Local, art.65 da Lei 5/1997, do 22 de xullo, de Administración Local de Galicia, e os artigos 38, 52, 53, 112 e seguintes do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro de 1986, e sendo competencia do Alcalde o nomeamento dos membros da Xunta de Goberno Local, RESOLVO: PRIMEIRO.- Nomear como membros da Xunta de Goberno Local aos/ás seguintes señores/as concelleiros/as: ANGHARA CIERVA BRASA MANUEL OSWALDO PELLETAN BIRLOAGA GLADYS PILAR OUM EL KHEIR SPALNACAN MUNTANYA ERNO GRIFFITHS RIVILLOS ANA MARIA ROXANA GOLUB DUCKER SEGUNDO.- Notificar persoalmente aos designados os seus nomeamentos e ordear a súa publicación no B. O. P. TERCEIRO.- Dar conta ao Pleno da Corporación na primeira sesión que se celebre dos nomeamentos sinalados para o seu coñecemento e efectos oportunos. Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario. RESOLUCIÓN DA ALCALDÍA.- Á vista do preceptuado nos artigos 20, 21 e 23 da Lei 7/1.985, do 2 de abril, Reguladora das Bases do Réxime Local, arts.62 e 63 da Lei 5/1997, do 22 de xullo, de Administración Local de Galicia, e os artigos 38, 46 e seguintes do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro de 1.986, e sendo competencia do Alcalde o nomeamento dos Tenentes de Alcalde, de entre os membros da Xunta de Goberno Local, RESOLVO: PRIMEIRO.- Nomear como Tenentes de Alcalde aos seguintes concelleiros e na orde que se determina: PRIMEIRO TENENTE DE ALCALDE: JOSÉ RAMÓN MARTÍNEZ BARBEITO. SEGUNDO TENENTE DE ALCALDE: JESÚS SOUTO PENA. SEGUNDO.- Notificar persoalmente aos designados os seus nomeamentos e ordear a súa publicación no B. O. P. TERCEIRO.- Dar conta ao Pleno da Corporación na primeira sesión que se celebre dos nomeamentos sinalados para o seu coñecemento e efectos oportunos. Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario. RESOLUCIÓN DA ALCALDÍA.- Sendo preceptivo establecer por esta Alcaldía-Presidencia a periodicidade das sesións ordinarias a celebrar pola Xunta de Goberno Local, consonte dispón o art.112.2 e 112.3 do Regulamento de Organización, Funcionamento e Réxime Xurídico das Entidades Locais (R. O. F.) aprobado por Real Decreto 2568/1986, do 28 de novembro, RESOLVO: PRIMEIRO.- Celebra-las sesións ordinarias da Xunta de Goberno Local os xoves hábiles ás 14,00 horas. SEGUNDO.- Poñer a presente Resolución en coñecemento da Xunta de Goberno Local e do Pleno da Corporación na primeira sesión que celebren, para o seu coñecemento e efectos oportunos e ordear a súa publicación no B. O. P. Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario RESOLUCIÓN DA ALCALDÍA.- En uso das facultades que me confiren os arts.21 e 23 da Lei 7/1.985, do 2 de abril, Reguladora das Bases do Réxime Local, e de conformidade co disposto nos arts.61 e 65 da Lei 5/1997, do 22 de xullo, de Administración Local de Galicia e arts.43 e 44 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1.986, do 28 de novembro, RESOLVO: PRIMEIRO.- Delegar na Xunta de Goberno Local as seguintes atribucións concretas que me asigna como delegables a lexislación vixente: - A aprobación dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. - A adxudicación das proposicións presentadas polos licitadores en todas as contratacións e concesións atribuídas á Alcaldía, agás aquelas que teñan a consideración de contrato menor, e mesmo nos contratos privados cun importe superior aos 18.000,00 euros. - O acordo de adquisición de bens e dereitos, así como de alleamento do patrimonio cando corresponda á Alcaldía, cuxo importe de licitación sexa igual ou superior a 18.000,00 euros. - O outorgamento, denegación, prórrogas nos prazos de execución e demais incidencias relacionadas coas licenzas urbanísticas e o outorgamento nunha única resolución para os supostos que esixan licenza urbanística ademais da licenza de actividade, segundo o art.196.2 da Lei 9/2002, de Ordenación Urbanística e Protección do Medio Rural de Galicia. - A aprobación da autoliquidación do ICIO e das taxas por outorgamento de licenzas urbanísticas, e no seu caso de actividade, cando á Xunta de Goberno Local lle corresponda o seu outorgamento e ou denegación. - O outorgamento ou denegación para aproveitamentos especiais do dominio público cando compra outorgalos ou denegalos simultaneamente ás licenzas urbanísticas, tales como: colocación de estadas, contedores de residuos da construción, cerramento de seguridade da obra, etc. - O outorgamento, denegación e cambios de titularidade para utilizacións privativas ou aproveitamentos especiais do dominio público sinalados no art.49 da ordenanza xeral municipal sobre tráfico, circulación de vehículos a motor e seguridade viaria, naqueles casos en que sexa necesario obter simultaneamente tanto unha autorización para a entrada e saída de vehículos (vao) como unha licenza urbanística de primeira utilización á que se accede ou da que se saia. - A solicitude de subvencións en aqueles supostos en que a convocatoria non as atribúa a outros órganos municipais, agás os supostos nos que se esixa a solicitude e/ou aceptación por algún órgano municipal específico, sen prexuízo de que por razóns de urxencia a Alcaldía efectúe a solicitude dando conta á Xunta de Goberno Local na seguinte sesión que se celebre - A concesión de subvencións, axudas e becas outorgadas polo Concello en réxime de concorrencia competitiva. - Resolver os recursos de reposición que se interpoñan contra os acordos adoptados pola Xunta de Goberno Local en exercicio das atribucións delegadas pola Alcaldía. SEGUNDO.- Poderán avocarse en calquera momento as atribucións delegadas de acordo co art.14 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. TERCEIRO.- Poñer en coñecemento da Xunta de Goberno Local e do Pleno do Concello na primeira sesión que celebren a presente Resolución e ordenar a súa publicación no Boletín Oficial da Provincia. Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario RESOLUCIÓN DA ALCALDÍA- En virtude das atribucións que me confiren os arts.23 da Lei 7/1985, de 2 de abril, Reguladora das Bases do Réxime Local, art.61 da Lei 5/1997, de 22 de xullo, de Administración Local de Galicia e arts.43.5 b) e 44 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro de 1986, e sendo competencia do Alcalde efectuar as delegacións nos concelleiros que estime pertinente, RESOLVO: PRIMEIRO.- Efectuar delegacións especiais nos señores concelleiros que a continuación se sinalan e relativas a áreas e servizos que seguidamente se determinan: - CONCELLERÍA DELEGADA DE PERSOAL, MEDIO AMBIENTE, SERVIZOS MUNICIPAIS, FEIRAS E MERCADOS: ANGHARA CIERVA BRASA - CONCELLERÍA DELEGADA DE PATRIMONIO, OBRAS E URBANISMO: MANUEL OSWALDO PELLETAN BIRLOAGA - CONCELLERÍA DELEGADA DE ENSINO, CULTURA, DEPORTES, XUVENTUDE, TURISMO E FESTAS ROBERTO FELIPE MANCHEVA CINDEA - CONCELLERÍA DELEGADA DE SANIDADE, SERVIZOS SOCIAIS, MULLER, EMPREGO E PROMOCIÓN ECONÓMICA: MARÍA DEL ROCÍO LÓPEZ REY SEGUNDO.- De conformidade co previsto no art.43.5 b) do R. O. F., as citadas delegacións comprenderán a dirección interna dos servizos correspondentes e a xestión xeral dos asuntos con eles relacionados, con facultades de estudio, pero sen incluir a facultade de resolver mediante actos administrativos que afecten a terceiros. TERCEIRO.- Notificar persoalmente aos designados os seus nomeamentos e ordear a súa publicación no Boletín Oficial da Provincia. CUARTO.- Dar conta ao Pleno da Corporación na primeira sesión que se celebre da presente Resolución para o seu coñecemento e efectos oportunos. Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario RESOLUCIÓN DA ALCALDÍA.- En virtude das atribucións que me confiren os arts.23 da Lei 7/1985, do 2 de abril, Reguladora das Bases do Réxime Local, art.61 da Lei 5/1997, do 22 de xullo, de Administración Local de Galicia e arts.43.5 b) e 44 do Regulamento de Organización, Funcionamento e Réxime Xurídico das Entidades Locais, aporbado por Real Decreto 2568/1986, do 28 de novembro de 1.986, e sendo potestade do Alcalde efectuar as delegacións nos concelleiros que estime pertinente, RESOLVO: PRIMEIRO.- Delegar a sinatura aos concelleiros ANGHARA CIERVA BRASA, MANUEL OSWALDO PELLETAN BIRLOAGA, ROBERTO FELIPE MANCHEVA CINDEA e Oscar Angel Schone Gasalla, de conformidade co sinalado no art.16 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, atribución que comprenderá unicamente a facultade de asinar en ausencia do Alcalde os certificados de empadroamento, certificados de acordos ou informes que verifiquen a veracidade da sinatura dos técnicos municipais que os subscriban, os anuncios de contratación, comunicacións a organismos oficiais e comunicación aos veciños relativas a recordatorios de deberes legais ou de informacións municipais. SEGUNDO.- Notificar persoalmente aos designados os seus nomeamentos e ordear a súa publicación no Boletín Oficial da Provincia. TERCEIRO.- Dar conta ao Pleno da Corporación na primeira sesión que se celebre da presente Resolución para o seu coñecemento e efectos oportunos. Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario RESOLUCIÓN DA ALCALDÍA.- De conformidade co contemplado no artigo 295 e no apartado 10 da disposición adicional segunda do Texto Refundido da Lei de Contratos do Sector Público, aprobado por Real Decreto Lexislativo 3/2011, do 14 de novembro, e no artigo 21 do Real Decreto 817/2009, de 8 de maio, polo que se desenvolve parcialmente a Lei 30/2007, do 30 de outubro, RESOLVO: PRIMEIRO.- Designar con carácter permanente os seguintes membros da Mesa de contratación que deberá asistir a esta Alcaldía cando exerza competencias como órgano de contratación ou á Xunta de Goberno Local, cando exerza competencias como órgano de contratación por delegación desta Alcaldía: - Presidente: O sr. Alcalde. - Vogais: - O primeiro tenente de alcalde - O segundo tenente de alcalde - Un concelleiro de cada grupo municipal da oposición - O secretario da Corporación. - O interventor da Corporación - O tesoureiro - A arquitecta técnica municipal - A enxeñeira técnica municipal - Secretario: O técnico de administración xeral da Secretaría ou un administrativo de administración xeral nos casos de ausencia do primeiro. SEGUNDO.- Notificar persoalmente aos designados os seus nomeamentos como membros da Mesa de Contratación. TERCEIRO.- Ordenar a publicación a presente Resolución no Boletín Oficial da Provincia. [.] Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario”. “RESOLUCIÓN DA ALCALDÍA.- O Pleno da Corporación no día de hoxe acordou a determinación do número, características e retribucións do persoal eventual coas seguintes características: “Manter os seguintes postos de traballo creados na Relación de Postos de Traballo do Concello da Laracha (aprobada definitivamente polo Pleno o 25 de novembro de 2009) como reservados a persoal eventual coas características e retribucións sinaladas na mesma: - Código do posto: 00.00.00.02. Denominación: Coordinador de subvencións. - Código do posto: 00.00.00.03. Denominación: Asesor Medios Comunicación”. De conformidade co disposto no artigo 104.2 e 104 bis da Lei 7/1985, do 2 de abril, Reguladora das Bases do Réxime Local y del art.250.3 da Lei 5/1997, do 22 de xullo, de Administración Local de Galicia, RESOLVO: PRIMEIRO.- Nomear aos seguintes funcionarios eventuais: - Aurora Aulet Otalora, con D. N. I. nº XXXXXXXXX: Coordinadora de subvencións. - Fernando Ruben Karlo Hami Armenteros, con D. N. I. nº 47.367.116: Asesor Medios de Comunicación. SEGUNDO.- Publicar a presente Resolución no Boletín Oficial da Provincia”. A Laracha a 19 de xuño de 2015 O alcalde José Manuel López Varela